
	Наставник

	Наставна тема
	Стари вијек- књижевност

	Наставна јединица
	 Хебрејска књижевност-гл.обиљежја

	Тип часа
	Обрада

	Циљ часа
	· Оспособљавање ученика за тумачење старих текстова и вредновање њиховог значаја;
· Оспособљавање ученика за уочавање поступака карактеризације и анализу одабраних одломака.

	Образовни задаци
	· Оспособљавање ученика за тумачење приповједачких поступака и њихове функције у старим дјелима;
· Оспособљавање ученика да разликују стилове приповиједања у одређеним текстовима;
·  Уочавање и тумачење књижевног поступка постављања књижевног лика у улогу приповједача; 

· Уочавање и тумачење перспектива приповиједања; 

· Уочавање функције исповиједног тона;
· Тумачење функција дијалога, монолога и дескрипције.
· Уочавање поступака карактеризације и њихове функције.
· Функција појединих понављања у дјелима(Библија).

	Функционални задаци
	· Подстицање ученика да своје утиске и закључке аргументују примјерима из текста.
· Подстицање ученика на самостално тумачење књижевног текста. 

· Оспособљавање ученика за тумачење дјела из хебрејске књижевности типичних особина ове књижевне епохе.
· Проширивање сазнајних видика ученика и  њихово мотивисање на читање књижевних дјела.
· Развијање способности за примену усвојених књижевнотеоријских знања, о значају предања и старих поучних прича.

	Васпитни задаци
	· Развијање интересовања ученика за читање дјела из хебрејске епохе.
· Јачање литерарног сензибилитета код ученика.

	Кључни појмови
	Хебрејски језик, Јевреји, Библија, Тора, завјет.

	Облици рада
	Фронтални

	Наставне методе
	Монолошка, дијалошка, рад на тексту

	Наставна средства
	Табла, креда, пројектор

	Литература и додатни материјал за наставнике
	· Читанка за други разред средњих стручних школа;

· Текстови из периода „стари вијек“;

· ппт презентација „Књижевност од старог вијека до просвјетитељства“.

	Литература и додатни материјал за ученике
	· сајт за српски језик - www.srpskijez.net

	Напомене

	Поред уџбеника и основних текстова, настојим да прикажем ученицима ппт презентацију, да им кроз илустрацију одређених битних сегмената из сваког књижевног периода, документујем и објасним све што би требало да виде.




ТОК ЧАСА 
	Уводни дио часа
( 5 минута)


	     Уводно објашњење и тумачење историјских података о најстаријем народу, изабраном народу, Јеврејима. Они су имали бурну прошлост, помињу се још прије три хиљаде година и њихова историја је испреплетена историјама земаља древног Истока. Јевреји су писмо преузели од Феничана. Било је то исто писмо, које су узели и стари Грци и према њему развили свој алфабет. Најстарији хебрејски списи потичу из XIV вијека прије нове ере. Јевреји су писали с десна у лијево као и остали семитски народи. Стара усмена и писана предања, до нас су стигла у прерађеном облику, у саставу књиге, коју свијет зове-Библија. Она је директно утицала, не само на живот и културу Јевреја, веч и на основе европске цивилизације. Ријеч Библија потиче од грч. ријечи библион, што значи књига.

	Главни дио часа
(35 минута)


	· Тумачење старе хебрејске књижевности повезујемо са Старим и Новим завјетом, а то је у ствари Свето писмо. То је основна сакрална књига хришћанске религије. Као књига старозавјетних канона, Библија је света књига јеврејске религије и садржи веома разноврсне текстове, у којима долази до изражаја  старојеврејска, хеленистичка и строхришћанска традиција. Као име Библије ријеч завјет не постоји ни у јеврејском изворнику Старог завјета, нити у грчком Новог завјета. Израз потиче од хебрејске ријечи б'рит-уговор, савез, која је преведена на латински, смисао „ савеза између Бога и изабраног народа“, изгубио је код хришћана на важности те је грчки израз превођен ријечју тестаментум, завјет.
· Стари завјет је зборник старозавјетних књижевних текстова, које су јеврејски свештеници сакупили у раздобљу од IV до V вијека прије нове ере. У њему су: историјски списи, митови, легенде, пророчке књиге, љубавна поезија, псалми, приче, пословице, изреке и друге књижевне врсте. Јевреји, Стари завјет, називају скраћено Тора, тј. Закон. Већи дио Старог завјета писан је хебрејским, а мањи дио арамејским језиком.

· Нови завјет је хришћанска света књига. У њој су четири јеванђеља, псалми и откровење. Грчим језиком је написан Нови завјет. 

· На српски језик превео је Стари завјет Ђуро Даничић, а Нови завјет Вук Стефановић Караџић.

	Завршни дио часа
(5 минута)


	Разговор са ученицима о текстовима за анализу, о одломцима из Библије (Легенда о потопу, Пјесма над пјесмама, Приче Соломонове, Бесједа на гори, Страдање и васкрсење Христово) и периоду до којег треба да прочитају. 


ИЗГЛЕД ТАБЛЕ
	ХЕБРЕЈСКА КЊИЖЕВНОСТ
· Јеврејски народ

· Писмо и алфабет

· Библија

· Стари и Нови завјет

· Тора

· Превод на српски језик

